Bitcoin a scăzut din nou, după un tweet al lui Elon Musk. Cât valorează acum.
Preţul unui Bitcoin a scăzut din nou după ce Elon Musk a postat un tweet. Tehnoregele Tesla a sugerat că numai susţine cea mai valoroasă monedă virtuală din lume. Nu este prima dată când un tweet al lui Musk începe să zdruncine piaţa crypto.
Preţul unui Bitcoin a scăzut din nou după ce Elon Musk a postat un tweet prin care a sugerat că numai susţine cea mai valoroasă monedă virtuală din lume, conform CNBC.CEO-ul Tesla a postat un meme despre un cuplu care decide să se despartă, adăugând hashtagul #Bitcoin şi un emoji reprezentând o inimă frântă.Ulterior, preţul criptomonedei a scăzut cu 4% la 36.723 dolari, în timp ce Ether – a doua cea mai puternică monedă digitală – a înregistrat un minus de 5% la 2.662 dolari, iar Dogecoin a scăzut cu aproape 5% până la 37 de cenţi.Bitcoin a avut un an marcat de volatilitate, atingând un maxim istoric de peste 64.000 de dolari în aprilie, prăbuşindu-se aproape de 30.000 de dolari în luna următoare. Deşi se află la 40% sub recordul din aprilie, activul înregistrează o creştere de circa 30% de la începutul anului până acum.Nu este prima dată când un tweet al lui Musk începe să zdruncine piaţa crypto. În mai, miliardarul a declarat că Tesla nu va mai accepta Bitcoin ca metodă de plată din cauza temerilor generate de cantitatea masivă de energie pe care o foloseşte moneda, ştergând într-o singură zi sute de miliarde de dolari din piaţă.Câţiva experţi din interiorul sectorului l-au criticat pe Musk pentru postările cu privire la criptomonede. Antreprenorul a scris constant despre potenţialul pe care îl oferă Dogecoin, monedă creată în glumă în urmă cu opt ani pentru a parodia fenomenul crypto, rezultând în schimbări masive ale preţului."Tweet-urile care rănesc finanţele altor oameni nu sunt amuzante, ci iresponsabile", spune Changpeng Zhao, CEO-ul Binance, cel mai mare exchange crypto în funcţie de volumul tranzacţiilor.De asemenea, postările miliardarului au atras atenţia autorităţii americane de supraveghere financiară, SEC, care l-a acuzat în 2018 pe Musk de inducerea în eroare a investitorilor din momentul în care a publicat pe Twitter o presupusă intenţie de a scoate Tesla de la bursă.